khistorydata/jeongjo-sjw-relations huggingface dataset:
정조 24년 · 목
敎曰知中樞洪緯浩年爲九十二歲於永安都尉爲玄孫特授知樞之啣今日聞其人來肅拜後引見與其子戶曹參議洪樂恒同爲登筵而戶議之年亦過七十又聞老人之妹年近九耋德門多耆齡卽我慈德攸致其在識喜之道當施優老之意知樞家令該曹衣資食物拔例從厚輸送老人之妹亦令該曹淑夫人敎旨安寶傳致後與戶議給衣資米肉
정조 24년 · 목
祈穀大祭在再明也
정조 24년 · 강
施卒領府事金憙隱卒之典
정조 24년 · 목
敎曰致齋之時雖不按例下敎而亦豈可默然乎大臣之自在玉署內閣至于位躋相府所受知而所擢拔者以其經學也予以儒相待大臣大臣之自待亦若寒士間因尋鄕阻隔積年欲遣檢書官問起居豈料逝單之遽徹乎爲之傷惜久而無語以今恥言經學之習俗如許大臣何處得來金領府事家隱卒之典當自該道擧行自可過齋卽爲三懸鈴下諭道臣而承旨則道內守令中曾經承旨人進去大臣祿俸限三年輸送內閣擧行之節亦令本道擧行閣屬官今日下送
정조 24년 · 강
詣社壇行省牲器仍爲齋宿
정조 24년 · 목
具遠遊冠絳紗袍將出宮命漢城判尹與貢市堂上率貢市人待令於鍾閣前路乘輿出協陽門降輿乘輦出敦化門至鍾街駐輦召見貢市人敎承旨鄭尙愚曰今當歲首欲面詢弊瘼而將赴享所有難久駐令以文字書納後戶房承旨收聚來納于齋殿可也又敎曰國有大禮則宮人之選擇民間卽亦古例而今番則每事不欲張大務皆省約故亦不欲如例爲之爾等旣未及聞知則先期早婚與避匿欺隱之弊難保其必無今方捧甘知委於各司而爾輩須各告諭無或胥動之意頁市堂上一一曉諭可也民始承命曉諭訖仍敎兵曹判書趙鎭寬曰卿旣兼有司以此意今日內捧甘於各司也至社稷大門外降輦乘輿至壇門降輿詣省器位省器仍詣壇上奉審詣省牲位省牲乘輿至齋室門前降輿入齋室親押香祝
정조 24년 · 강
命壯勇大將申大顯前承旨徐英輔施以不敍之典前兵曹判書李在學重推
정조 24년 · 목
敎曰意謂捕將尙在兼察中今因發巡稟始査問而知其不然承宣及該將臣事豈成說乎向於兩將臣敍用也壯帥則只仍壯帥至於兼帶捕將更仍與新除間追後欲爲處分矣今聞承宣則驟看分揀之敎混傳命召及將牌令牌該將臣則亦不審見傳敎中單擧牌招之句語而受符云其在事體不可無飭當該將臣及承旨施以不敍之典雖以該曹言之係是兵曹差出之窠則不卽草記或筵稟不爲仍任者仍書於官案者亦甚疏忽當該判堂爲先從重推考又敎曰壯勇大將申大顯不敍之代都提調總察從事官發牌聽傳敎捕將則出代間右大將仍爲兼察事牌招聽傳敎
정조 24년 · 강
召見稟事閣臣鄭民始于齋殿
정조 24년 · 강
命改造雲觀三曆鑄字
정조 24년 · 목
觀象監提調鄭民始啓言進上三曆所印鑄字自戶曹每十年一修改而修改之時略略補其闕遺故新舊大小之字錯雜印本不成樣極爲未安請今番則一竝改造事分付戶曹從之
정조 24년 · 강
備局以貢市人所懷覆啓
정조 24년 · 목
備邊司啓言貢市人詢瘼所懷有草記稟處之命矣取見其所懷則義盈庫蜜牌貢人等以爲蜜價騰貴一斤價至於二兩零以此較之於每斤一兩八錢之受價則落本夥然特依戊戌例增價亦依他貢例二三千斤恒留俾爲支保之地云蜜價以時貴賤貢利隨而贏縮每斤之定一兩八錢蓋欲折長補短得失相當則更爲增價初非可論至於二三千斤恒留云云便是預下又未可論竝置之祭享軍契頁人等以爲渠貢難支專在於別貿昨春詢瘼時因判付自廟堂往復兵曹以每年三十同作等上下事草記批旨內有令兵曹決給後出擧條之命而擧條則姑無文蹟特賜處分云此事似若兩便公私而或不無漸致增價之慮諸議參差更令時判堂爛加講究後使之議廟堂稟處外都庫貢人等以爲渠貢殘薄支撑無路貢價以惠廳本貢價上下木物依節目許斫於關東私山俾蒙保貢之恩云雖以今番屬公板事言之渠輩之罪綻露無餘今此惠廳貢價上下之說關東私山許斫之請極爲無嚴所當移法司嚴治而仰體詢瘼之德意今姑安徐表裏白吐紬契貢人等以爲渠等所貢白吐紬乃是表裏所用內紬也表木之貢係之元貢內紬之貢係之別貿而紬價騰貴負債殆近五千餘兩伏乞依他貢例增價而如或不然則內紬之貢亦爲移付惠廳均被德澤云元貢別貿名色判異別貿之移作元貢非可議到增價之說亦非可繼之道置之小筆契貢人等以爲渠貢每朔封進筆一百三十柄柄竹匣竹無價擔當依工曹例上下而貢價在前從厚變通節目在於戶惠廳而今自惠廳二分錢一分米上下事題出吏兵曹都政時所用筆各三十柄定式進排而會減則只爲五六柄俾蒙矯弊之澤云竹價之不爲磨鍊以其受價之足可相當則今雖創開而貢價之從厚變通若有節目則二分錢一分米上下無怪其稱冤使之取考節目及近年已行之例施行都政時所用之筆亦令從實會減長木廛市民等以爲渠廛丁未付屬於本營後自戊申至甲寅無價上納燒木合爲七萬箇又於己酉本營錢一千兩以一分邊貸得每年利條一百二十兩僅僅備納以其燒木七萬箇計除於每年利條錢云聞其事實都屬誣罔才以此意呈訴平市已爲嚴處云而又此呼籲民習可駭更爲嚴治懲後門外匙召廛市民等以爲渠廛鍮鑄鐵頁物約賣於吳漢柱興昌處定價三千四百餘兩後所捧者只爲九百五十兩而餘價則終不盡給故貢物呈法司還退以一千三百六十兩具邊還報而吳興昌稱以轉賣他處必欲徵二千三百兩者極爲無狀施以非理之罪得蒙安堵之澤云此等之事自有法司如是訴籲於詢瘼之下者極爲猥越自本司分付該曹卽令從公決給下米廛市民等以爲渠廛入來雜穀自雜穀廛逐日送人收稅紛拏莫甚伏乞依他廛已例朔定稅錢云前以此事屢度登徹而兩廛所爭在於定稅之多少年前自本司以依前逐日收稅之意捧甘決給有難更爲翻案以致紛拏置之雜鐵廛市民等以爲中方鐵見奪於冶匠伏乞廛民與冶匠永定分半賣買得保廛業云中方鐵之屬之冶匠旣伏奉丁未判下又於昨秋因冶匠上言申明嚴飭於雜鐵廛今此煩籲極爲無嚴置之魚物廛鉢里廛綿子廛煙草廛衣廛鞋廛淸蜜廛市民等以爲通共失業亂廛之類依前禁斷云通共發賣之後廛勢之漸不如前勢所固然而都民之以通共爲便者十居七八多年行之之餘輕議變改在所難愼置之泮村市民等以爲民戶最多處加設一懸房云一懸房之加設不但有違於法外大關後弊置之太學支供典僕等以爲官庫飯米年年不足自下先進排故渠等無面至於八千金均廳年例本館給代錢二萬兩限五年預下以爲供役圖生而逐朔流納於本館云均廳給代錢二萬兩之限五年預下外面雖似無損於彼此五年之後則其弊又必倍前此等之事決不可開路置之工曹毛衣匠等以爲渠等當初以耳掩廛市民資生而無論毛涼揮項一竝造賣戊申立廛市民瞞告京兆以涼揮項亂廛徵贖而望門床廛人等毛揮項恣意造賣所用鼠皮準捧分文勢將難保耳掩廛舊號更爲復設不然則或以耳掩廛所當之役分排於立廛與床廛鼠皮分文亦爲勿捧以爲保存云觀其所訴則意非在於涼揮項之依前造賣而蓋欲禁其望門床廛之恣賣毛揮項又欲除其鼠皮之分文也旣失毛揮項之專利又出鼠皮之分文渠輩稱冤勢則似然而不可以一邊之言遽加扶抑請分付該署兩造査實指一決給允之敎以小筆契事名以每朔與大政時封進旣云爲弊依前還屬與別般矯弊間指一從速釐正俾無更訴之弊長木廛事蕩其債錢罷其合廛仍治猥越之罪
정조 24년 · 목
時至具冕服乘輿出齋室詣版位行四拜禮詣盥洗位盥洗禮儀使禮曹判書李晩秀導詣國社壇陞自北階詣神位前跪三上香進幣爵酒官吏曹判書金文淳以幣進執幣獻幣授奠幣爵酒官弼善李魯春仍詣后土氏神位前上香奠幣如初次詣國稷壇及后稷氏神位前上香奠幣竝如上儀降復位各位捧俎官捧牲匣以入薦俎官戶曹判書李在學以次跪奠予陞詣國社壇行初獻禮大祝直閣金近淳副校理金履載讀祝文訖次詣國稷壇行初獻禮大祝奉常判官金熙華檢閱李存秀讀祝文訖降復位亞獻官領議政李秉模終獻官左議政沈煥之行禮如儀行飮福望燎禮禮畢神位還奉時仍爲祗迎出壇門乘輿還入齋室改具遠遊冠絳紗袍乘輿出齋室至社稷大門外降輿乘輦入敦化門至協陽門降輦乘輿還內
정조 24년 · 강
禮曹以揀擇單子啓
정조 24년 · 목
禮曹啓言揀擇單子十五張自漢城府輸送故捧入
정조 24년 · 강
命翌日問安勿爲之
정조 24년 · 목
敎曰翌日問安明日爲之云竝勿爲之使之休憩
정조 24년 · 강
推黃海監司朴基正問禮官曺錫中仍命此後道臣守令勅行到站臨時進去儐使道臣外三道列邑支供之類令廟堂關問除減
정조 24년 · 목
黃海監司朴基正狀啓以爲從前支勅時離營出待皆在於牌文過去之後而今番問禮官下去時所下飭敎未得承聞事勢緩急不能審量徑先發行道內守令之齊會頭站自是流來謬規而今番則因遠接使關只各務差員及黃州幷站邑守令來待頭站其外諸站守令各赴當站之意知委於各該邑使之整待豐川府則以黃州幷站邑新府使洪檊辭朝八日始到本站故有所論列臣見識昏謬事事顚錯至伏承嚴敎臣不勝惶恐俟勘謹依備局關辭自臣以下隨行營屬朝夕飯供等節留住與往還間各自措備以爲一半分省弊之道敎以問禮官辭陛時筵敎不爲知委者豈成說當該問禮官爲先推考雖以道臣言之豈待問禮官之言乎除弊之飭敎何如則何敢援引不當援引之謬例亦爲推考此後勅行到站臨時進去事更令廟堂嚴飭出站各邑亦用此例今番雖因特敎道臣自持飯而儐使道臣外三道列邑支供之類廟堂關問指一除減草記
정조 24년 · 강
有政吏曹判書金文淳參判李書九參議尹光普進
정조 24년 · 목
以李晉秀爲報恩縣監李博載爲假監役博載初仕也
정조 24년 · 목
該曹啓言揀擇單子二張自漢城府輸送故捧入
정조 24년 · 강
禮曹判書李晩秀疏辭新授職秩賜例批
정조 24년 · 강
戶曹判書李在學陳疏辭職賜例批
정조 24년 · 강
遞藥院提調金文淳以李秉鼎代之前望也
정조 24년 · 목
敎曰吏判兼帶藥院之任許遞前望單子入之
정조 24년 · 강
遞判義禁洪檍以趙尙鎭代之前望也
정조 24년 · 강
命勅使接見時說話令廟堂增刪
정조 24년 · 목
政院啓言今此勅使接見時說話依例書入而或不無未盡處請令廟堂增刪以備睿覽允之
정조 24년 · 강
命進賀使赴燕時所把諸道驛馬減數仍飭使行雜物一切剋減
정조 24년 · 목
兵曹啓言今此進賀兼謝恩使一行赴燕時所把驛馬依備邊司知委以二十四匹磨鍊而比昨年進賀使時減三匹矣應把驛馬二十四匹內忠淸道驛馬五匹全羅道驛馬五匹慶尙道驛馬九匹今正月二十七日京中逢點江原道驛馬三匹咸鏡道驛馬二匹自本道直爲起送而趁同月三十日逢點於安州之意請各該道監司處行移允之敎以行中員役猶多限二十人給馬湖南湖西各減二匹嶺南減三匹關東減一匹而不足四匹則兩西補把事三懸鈴知委亦令廟堂知此釐正而使行時兩西爲弊之端專由於行中雜物今人自奉太過侈濫成習之致所謂充口之物一切剋減渡江時當別遣御史考察一有慢忽則仍以御史差送行臺當該書狀官拿致以其法從事近來朝綱雖曰掃地寧有令不行之弊乎
정조 24년 · 강
以金翰東爲弼善韓用鐸爲兼弼善
정조 24년 · 목
敎曰行副護軍金翰東弼善除授行副護軍韓用鐸兼弼善除授牌招察任
정조 24년 · 강
諸承旨陳啓請寢依前下敎施行之命夬從臺啓命啓辭還給遞李書九南履翼推李集斗以任希遠柳憲周爲承旨竝前望也
정조 24년 · 목
承旨李集斗李書九南履翼等啓言昨日兩司新啓實是明義理而嚴隄防者也允兪之音纔降勿施之命繼下擧措之顚倒群情之驚惑當復如何殿下始旣以公議而許之公議者天下之所同是百世之所不泯者也安有詘伸於俄頃之間從違於造次之際而謂之循公議嚴國是者哉伏乞亟寢依前下敎施行之命夬從臺閣之啓以信王言以嚴國法敎以此啓辭必是近來所謂院中事知承旨所爲不然則知申在藥院只有右副一人則生疏者豈可爲之乎疏箚旣禁之後啓辭亦不過五十百步之間尤何敢爲之此啓辭還給左承旨事誠悶然遞其職使之卽速退去此後屬於今番處分事啓辭亦勿捧入身爲一院之長不可以不爲仕進勿論都承旨推考同參之右副亦爲遞給其代前望單子入之待下批牌招察任
정조 24년 · 강
遞差承旨柳憲周任希遠以李殷模崔守魯代之又遞殷模及李集斗以李冕膺李益運代之竝前望也
정조 24년 · 목
兩司諸臺以昨日新啓旣允後旋命勿施事避嫌命勿爲頒布敎曰名雖避嫌無異啓語前下傳敎何以見之捧入承旨在院承旨遞差前望單子入之待下批牌招察任違牌承旨傳旨勿施仍以前牌嚴飭牌招入直○敎曰違牌承旨許遞前望單子入之
정조 24년 · 강
推兩司諸臺大司諫兪漢謨執義朴瑞源司諫沈奎魯掌令吳翰源南惠寬持平李東冕獻納李東埴正言沈鎜姜浚欽
정조 24년 · 목
政院以大司諫兪漢謨等旣已詣臺不爲傳啓直爲出去啓請推考允之
정조 24년 · 강
命訓鍊大將李漢豊御營大將李得濟以東南廟獻官出去時命召仍佩訓局御廳竝以都提調總察
정조 24년 · 목
政院以漢豊得濟以東南關王廟獻官受香出去所授命召來請還納啓敎以仍佩往來各其都提調總察從事官發牌聽傳敎
정조 24년 · 강
遣承旨分詣受香所奉審摘奸
정조 24년 · 목
東南關王廟及纛所祭在明也
정조 24년 · 강
遞右尹李魯春刑曹參議李益洙
정조 24년 · 목
因漢城府坐不坐單子敎以未肅拜堂上許遞今日政差代○因刑曹坐不坐單子敎以詞訟劇地參議年老許遞今政差代
정조 24년 · 강
漢城府以朝官年七十士庶年八十以上人別單啓
정조 24년 · 목
該府啓言朝官年七十士庶年八十而未至緋玉之階者竝加一資事命下矣知委五部搜訪報來故別單書入敎以今日政下批而八十六歲與九十三歲各一人有之此皆乙卯老職當爲加資者則見漏與否當爲措辭草記而循例書入卿等事難免不察具由更爲草記○別單中部士庶秩閑良金宅夏田武才良人咸聖輝○東部朝官秩前主簿金兌琦田斗興士庶秩通德郞安尙裕洪繼祚進士沈翼賢通德郞崔興哲扈衛軍官方雲祥前別武士尹商元業武鄭厚瑞忠翊衛李斗萬兼司僕金弼光典僕宋興彬兼司僕朴世建禦侮林泰禧良人金占先閑良徐萬善業武具忠先良人李命斗姜世佑騎兵金二徵保人池甘天業武崔益善別破陣朴秀昌閑良金道文金斗澄兼司僕朴再蔓閑良金俊成○西部朝官秩前察訪金鎭源前別提曺泰柱前主簿金世輝士庶秩幼學柳世誠通德郞兪漢翼金相衡幼學康弼述李熙甲房斗開崔衡柱韓宗澄尹宅東前錄事李殷珍前直長劉宗斌閑良金世煌良人高尙翼方順榮忠翊衛白敬門展力徐得善良人李巖回業武孟益周良人金鐵鳳閑良姜弼熙出身曺漢澤閑良洪世玉尹時才業武金守萬良人李春業李根南展力崔莫同前別破陣田興澤良人鄭翼周閑良車其土里良人田太秀出身鄭震禧○南部朝官秩前引儀崔昌敏士庶秩幼學李元國洪泰民通德郞尹燮彦進士朴盈源業武李仁和族親衛李明植業武李之彬展力李成發禦侮趙尙厚韓贊柱驛吏崔相福別破陣張道謙展力成震明閑良崔日奉全國信車振植良人朴厚種姜德興金震命林泰根姜春郁閑良孫壽泰良人金聖希申二徵全得奉○北部士庶秩通德郞黃杞幼學羅必觀申曙生員鄭櫶幼學金瑜良人金順傑閑良梁德祚良人安昌成閑良徐命伊宣略朴文聖閑良高天楫邢虎瑞李萬興業武成水業軍官池云世良人朴文璟宣略鄭順輝○內侍秩通訓金興麗鄭德仁盧重賢鄭德興邊安世崔仁福柳得培徐文郁任良弼金宗集朴起芳金致福邊安國林鳳慶崔大謙金應台林翰章
정조 24년 · 강
有政吏曹判書金文淳參判曺允大參議洪樂游進
정조 24년 · 목
以金銑爲應敎尹序東爲副校理趙得永爲修撰李鼎秉爲副修撰李書九爲右尹李秉喆爲兵曹參議曺錫中爲刑曹參議李敬參爲相禮洪㙉爲齊陵參奉㙉初仕也
정조 24년 · 강
放湖西關東定配罪人等
정조 24년 · 목
義禁府啓言忠淸道放未放修啓冊子中本府所管徒配罪人放秩黃澗吳顯忠公州金箕南海美金仁柱丹陽元在明瑞山林淳浩等名下放字書下矣吳顯忠金箕南金仁柱元在明林淳浩等放送事分付該道臣○刑曹啓言因忠淸監司金履永定配罪人放未放修啓冊子永春朱良信全義劉興伊槐山丁大得德山羅文喆永春張日得沃川金德仁結城朴成根木川孔師學永春朱仁復鎭川金快乭林川張云大鴻山方七星木川金得孫沃川金順太丹陽申漢稷庇仁金敬彬海美金老郞金報恩金受謙靑山尹櫶德山宋貴成陰城崔永吉藍浦洪秉圭保寧朴英根溫陽李錫祉忠州崔龍甲淸風吳得位堤川金以甲韓山趙明浹全義金振哲海美丁得修木川玄士穆天安鄭在善鎭川閔致宗堤川柳晉鉉徐景有永同劉師常靑山金致大未至配所江界任道郁碧潼全德文富寧成晦修穩城申在建慶興成碩仁朔州劉聖中熙川金振五金中哲茂山金汝中蔚珍安長淑楚山閔廣應放字書下矣依書下蒙放罪人等竝卽放送事分付于該道臣○義禁府啓言江原道放未放修啓冊子中本府所管徒配罪人放秩洪川徐季修襄陽崔重敎通川尹厚東鐵原朴應浩等名下放字書下矣徐季修崔重敎尹厚東朴應浩等放送事分付該道臣○刑曹啓言因江原監司南公轍定配罪人放未放修啓冊子平昌李春山鐵原權衡通川李太起江陵奴乭金蔚珍具宅遠橫城楊敍欽淮陽僧民僉杆城李福先旌善韓德山洪川高相哲襄陽金景得高城安德龍伊川李春茂旌善趙方立楊口金成仁麟蹄崔致崙狼川鞠宗殷杆城張錫豊通川朴道一旌善朴熊伊橫城洪翼獻寧越孫大榮金城金喜基淮陽奴點同三陟朴觀連歙谷李同遠三陟李光福高城金惟新狼川金文桓江陵尹宗鎭杆城奴再雲三陟金德孫寧越奴二甲平昌奴七中金化趙良順金城申天馹安峽金武金同高城黃啓得鄭興柱淮陽趙化彬伊川李春得歙谷金龍德楊口金海朝林後三金城池芚音伊平昌金國良楊口張春郁歙谷李昌大杆城奴水福平昌金雲福平康金德禧高城趙廷郁狼川柳得平昌李兌好歙谷李相寬平昌裵儉同旌善車順昌橫城李弼相江陵朴弼鳳杆城奴三伊洪蘇榮旌善甘茂已鐵原李必得三陟僧應活金化裵岳伊杆城金時福旌善朴興福麟蹄奴千雲伊川李大簽金城金百緯旌善奴五男平昌李連大洪川韓錫裕蔚珍金文玉橫城奴廣得鐵原金順福淮陽朴五男麟蹄僧抱欽蔚珍姜龍采平海李錫邦襄陽崔再興金城崔守大洪川徐景辰襄陽金同守通川金聲應淮陽趙昌宋歙谷朴海慶平海金重昌三陟李翼朴成根朴春煥高城金俊宅江陵李城演楊口李德三洪川李時禧歙谷李宗吉淮陽崔景燁麟蹄尹五成平昌金季昌金化崔景斗蔚珍奴奉老味金城李佑發通川姜啓玉狼川李璣杆城鄭亨哲春川全厚三江陵金德才襄陽金三用狼川韓龍雲江陵尹大石平海蔡抑大尹卜三平昌金成甲旌善任昌仁襄陽崔啓得安峽崔時運平康柳應濬麟蹄劉德明楊口金元八江陵辛明海通川申老郞金金城金在德高城李宜爀安峽金處岡金汝斗朴致仲歙谷洪南宅淮陽河士卜歙谷申着實等放字書下矣依書下蒙放罪人等卽爲放送事發關分付于該道臣
정조 24년 · 강
遞承旨李冕膺李益運以閔台爀朴崙壽代之竝前望也
정조 24년 · 강
遞尙衣院司僕寺提調鄭民始
정조 24년 · 목
敎曰尙衣一提調司僕二提調許遞
정조 24년 · 강
行護軍鄭尙愚疏辭新資賜例批
정조 24년 · 강
命會寧慶源開市後咨文撰送北京
정조 24년 · 목
備局啓言會寧慶源開市旣已完畢請令槐院撰出咨文別定禁軍騎撥下送于灣府使之傳給鳳城將處轉致北京允之
정조 24년 · 강
分揀前宣傳官柳文儉充軍
정조 24년 · 목
北兵使李潤謙狀啓以爲謹依義禁府草記批旨內辭意臣營充軍柳文儉連加申飭逐日勸課者今至三年果多勤習之效四五次試才則柳葉箭十巡得中連爲三十矢騎蒭亦連爲三中分揀一款何以爲之請令該曹稟旨分付敎以分揀事回諭
정조 24년 · 목
永禧殿酌獻禮在明也
정조 24년 · 강
遞承旨閔台爀以李冕膺代之前望也
정조 24년 · 강
遞大司諫兪漢謨司諫沈奎魯執義朴瑞源掌令吳翰源南惠寬獻納李東埴持平李東冕權漢緯正言沈鎜姜浚欽以李殷模爲大司諫高宅謙爲司諫張至冕爲執義高應觀吳泰彦爲掌令閔命爀爲獻納李敬臣李義明爲持平金履載鄭時善爲正言尋遞應觀泰彦義明以鄭澣趙彦哲爲掌令柳台佐爲持平竝前望也
정조 24년 · 목
政院啓言明日動駕時侍臣當爲備員兩司除在外外呈告人員請竝待開門牌招敎以山林外與在外人許遞前望單子入之待下批牌招察任以殷模等批下又啓言大司諫李殷模司諫高宅謙獻納閔命爀正言鄭時善執義張至冕持平李敬臣牌不進罷職傳旨今方捧入而掌令高應觀吳泰彦持平李義明在外明日動駕時兩司侍臣無以備員何以爲之敎以違牌者傳旨勿施在外人許遞前望單子入之待下批牌招察任以澣等批下
정조 24년 · 강
命今番陳賀時咸興班首李昌杰永興班首李尙熙陞敍分給回糧
정조 24년 · 목
敎曰今番陳賀時兩本宮地方璿派人咸興班首濟用主簿李昌杰永興班首前參奉李尙熙等依例陞敍未陞六者陞六回糧亦令咸興則自惠廳考例永興則自戶曹考例分給後草記事分付
정조 24년 · 강
命老人加資時西班僉萬戶權管見漏者問名草記開政下批
정조 24년 · 목
漢城府啓言加資老人草記批旨八十六歲與九十三歲人乙卯老職加資見漏與否更爲草記事命下矣兩人之乙卯加資時見漏委折詳細査實則八十六歲人申二徵本以唐津人前式年始爲入籍九十三歲人姜德興流寓他鄕不能奠居之致俱爲見漏於乙卯加資時云矣今番抄啓當爲區別而矇然不察循例書入臣等誠不勝惶恐敎以東班正職雖秩卑者旣皆擧論則西班僉萬戶權管之見漏於兵曹下批者如有之一體指名草記政官牌招開政下批
정조 24년 · 강
推判尹李祖承左尹李得濟右尹李書九承旨李羲甲仍命內醫如有年七十人今政下批於老職內醫之用正職例事申明定式
정조 24년 · 목
漢城府啓言依傳敎西班見漏人別單書入而東班職中內需司別提金泰煒劉錫亮等亦漏於日前修啓之時故一體書入○別單中部朝官秩前萬戶金致潤別提金泰煒前別將吳贊周東部朝官秩前萬戶李天柱前僉使李世郁前萬戶黃致範前主簿金光潤前萬戶張鳳翔西部朝官秩前別將孫世大前萬戶金禹澤文世出前權管鄭興周前僉使韓道元前萬戶金景祚崔壽亨前僉使李匡旭前萬戶李楨百前僉使鄭喆臣前萬戶景重復李漢昌安重昌前別將鄭運恒吳命堅南部朝官秩前別將鄭昌輝朴枝茂李輔聖前萬戶李春基金碩根丁昌百李興祐前奉事安泰龜前僉使韓景琦前萬戶河弼晉前僉使徐命基前別將金重河前萬戶李春英北部朝官秩前別將韓世輝前萬戶尹昌莘趙德昌前權管金宅坤別提劉錫亮敎以正職之僉萬戶公然拔去今於提飭之下混入召募別將豈成說又況內司官員旣非正職則尤何可同爲書入乎此等格例不爲分別卿等推考內醫旣用正職之例已有受敎三醫司有罪除非堂上官及曾經兼敎授出身則皆令攸司科治而內醫則拿處今番又不擧論於正職秩者亦甚不察捧納承旨推考問于該院如有年七十人今日政問名特爲下批此後申明定式
정조 24년 · 목
履載以已經納言引避請遞批以依啓今日政差出待下批牌招齋宿
정조 24년 · 강
命尙衣提調以今番都監堂上及書寫官偕老人中擬入仍命尹師國金翊休子之在京職者便近邑待窠差送
정조 24년 · 목
敎曰尙衣提調何以留窠乎今番都監兩老人及書寫官偕老兩老人中擬入事分付資至崇品而偕老卺禮或過或近豈不稀貴之甚乎兩老人子之在京職者必以便近可以將老往來處待窠差送而雖乏當窠差擬後稟旨相換以示尊高年之意
정조 24년 · 강
命追後老職朝官僉樞加設擬入士庶人可爲者依乙卯例爲之外方修啓時區別以聞
정조 24년 · 목
敎曰近日追後老職朝官僉樞加設今日政擬入士庶人則可爲者依乙卯年例爲之而外方則狀啓修啓時直爲區別狀聞事分付而偕老者及俱在者竝與其內姓氏懸註之意一體分付
정조 24년 · 강
江原監司南公轍以通川郡守李翊永罷黜馳啓
정조 24년 · 목
翊永身病猝重勢難察任也
정조 24년 · 강
有政吏曹判書金文淳參判曺允大參議洪樂游兵曹判書趙鎭寬進
정조 24년 · 목
以韓用鐸爲禮曹參議用鐸及徐有聞新通也愼性眞爲正言金明鎭爲通川郡守權丕應爲懿陵參奉丕應初仕也別提金泰煒前別將吳贊周孫世大鄭運恒吳命堅鄭昌輝朴枝茂李輔聖前奉事安泰龜前別將金重河韓世輝別提劉錫亮竝加通政以上朝官年七十人兪漢雋爲司禦南衡重爲訓鍊副正衡重新通也尹燮彦等五十七人爲僉知竝老職
정조 24년 · 강
命今日政僉知下批中如有名族令吏曹草記近日五衛將加設中可以行公者令兵曹書入仍命諸道老職狀啓政院隨卽微稟開政當日下批
정조 24년 · 목
敎曰今日政僉知下批中如有名族令吏曹草記近日五衛將加設之類可以行公者書入老難自力者草記改差僉知加設者肅拜後減下難以肅拜者亦爲減下後草記事分付兵曹諸道老職隨其狀啓來到政院直爲微稟後開政書出各於當日下批下批後具有旨下送各該道臣使之各卽嚴飭守宰分給俾勿如前亂雜致有上言猥屑之弊
정조 24년 · 목
義禁府啓言黃海道放未放修啓冊子中本府所管徒配罪人稟秩平山李漢籌鳳山元永麟豐川韓大洪谷山鄭時養卽其地定配罪人平山朴宗和等放字書下矣漢籌等放送事分付該道道臣○刑曹啓言因黃海監司朴基正放未放修啓冊子甕津蔣哲道姜貴乭李仁伯孫暢遜千一淸任百俊康翎金道元吳厚氏劉城裵夫淡李仁長咸弼斗邊春郁金召史僧治還谷山朴四得林普鎭蘇鎭復李儀國韓就江李載卜宋夏雲林大元文致良遂安金每山金允起曺東文鄭尙乭金必用宋啓獻白川朴榦白敬泰金哲得金哲圭安衡臣洪森列黃州奴宗世鳳山奴千三李哲夢安岳奴同伊鄭楠秀李春得朴光福兎山金昌億金龍澤金應杓禹廷台韓道贊李春得韓得養朴大良林巴回信川朴興祿金泰郁馬興得千明云金豊山林就成延安梁茂金崔聖信朴用得李之永長連金二金奴興大金德仁金得一李春得李廷仁李三福朴完卜金致弘殷栗奴乭夢李宗弼朴山老味吳命毅劉興蕃長淵金明得奴卜金金有得沈永之韓宗奎朴贊儀韓致順文章五趙源璧文化私奴念得朴福才金國用鄭萬錫奴興得李哲行松禾李得成金仁商洪時福奴點乭伊李光廸李春興金龍瑞載寧李再榮朴東右李賢沃白東五朴處恭尹昌仁瑞興金光麗鄭日權金川鞠允得金采信成大星新溪朴介男安仁宅田一謙朴師得吳仲煥金屎三朴慶輝崔遇龍豐川朴道根奴春再海州金洛白翎鎭李萬羽申光周金履源李漢福未至配所寧海任啓行放字書下矣蒙放罪人等卽爲放送事分付于各該道臣
정조 24년 · 강
詣永禧殿行酌獻禮
정조 24년 · 목
具遠遊冠絳紗袍乘輿出協陽門降輿乘輦出敦化門至永禧殿大門外降輦乘輿入大門降輿入齋室親押香祝改具冕服出齋室請版位展拜陞詣殿內奉審還入齋室少頃出齋室贊禮禮曹判書李晩秀導詣版位行四拜禮詣各室神位前三上香獻爵大祝修撰朴鍾淳趙得永副司果曺允遂金履載直閣金近淳讀祝文訖行禮如儀詣望瘞位行望瘞禮禮畢還入齋室改具遠遊冠絳紗袍出齋室乘輿出大門降輿乘輦入敦化門至協陽門降輦乘輿由協陽門還內
정조 24년 · 강
命世子謁廟以十九日爲之
정조 24년 · 목
禮曹啓言王世子冠禮冊儲後宗廟永寧殿景慕宮展謁吉日令日官池景喆推擇則今二月十八日十九日二十八日俱吉云以何日定行乎敎以十九日爲之
정조 24년 · 강
召見領議政李秉模左議政沈煥之右議政李時秀禮曹判書李晩秀參判鄭大容參議韓用鐸判尹李祖承于便殿
정조 24년 · 강
命世子嬪初揀擇以二十六日爲之
정조 24년 · 목
領議政李秉模啓言王世子嬪揀擇收單今旣齊到入啓矣初揀擇吉日當令該曹推擇以何間爲定乎敎以今番皆遵顯廟辛卯謄錄而孝廟朝爲顯廟冊嬪也以辛卯春應選載於淸風家家乘今亦當於春兩朔中爲之以念後擇吉禮曹判書李晩秀曰初揀擇吉日以念後擇入事命下矣問于日官池景喆則今二十六日二十八日爲吉云以何日擧行乎敎以以二十六日爲之而衣服切勿侈靡之意判尹旣承筵敎以此知委
정조 24년 · 강
命初揀擇處所以集福軒爲之路由通化門
정조 24년 · 목
禮曹判書李晩秀啓言初揀擇處所以何處爲之乎敎以集福軒爲之晩秀曰處子詣闕門路辛卯年由通化門今番則何以爲之乎敎以門路亦依辛卯年例爲之
정조 24년 · 강
命世子謁廟時大朝同爲展謁依己卯例爲之
정조 24년 · 목
禮曹判書李晩秀啓言王世子廟謁擇日草記以十九日爲之事命下矣取考己卯謄錄冊禮後廟謁時大朝同爲展謁矣今番則何以爲之乎敎以依己卯年例爲之
정조 24년 · 강
命世子謁廟時以宗廟大門外降輦乘輿景慕宮齋室稍近處降輿磨鍊儀註
정조 24년 · 목
禮曹判書李晩秀啓言王世子廟謁時禮文內宗廟大門外下輦步入而自大門至齋室相距稍遠故前後謄錄皆因下敎至大門外降輦乘輿至石橋前降輿矣今番亦依此爲之而景慕宮展謁時亦以齋室稍近處降輿磨鍊儀註乎從之
정조 24년 · 강
命十九日動駕時世子衛內隨詣
정조 24년 · 목
禮曹判書李晩秀啓言王世子廟謁時殿下同爲展謁事命下矣出還宮時闕門外及宗廟景慕宮大門外王世子有秪迎之節何以爲之敎以衛內當隨詣以此磨鍊
정조 24년 · 강
命奏請使行奏文令領議政李秉模大提學洪良浩各撰一本
정조 24년 · 목
承文院啓言今番使名當以陳奏兼奏請使爲稱而該曹以奏請使啓下矣以此分付該曹付標奏文體重請令文任撰出允之敎以領相與文衡各撰一本以進
정조 24년 · 강
召見回榜司馬洪絲浩武科朴泰相于便殿
정조 24년 · 목
敎曰庚申榜進士回榜老人洪絲浩武科回榜老人朴泰相肅拜後入侍○予謂絲浩曰故大司諫洪聖輔卿之先乎絲浩曰卽臣父矣予曰卿家辛壬樹立可謂卓然予所歎尙者矣仍敎曰卿以蔭官躋卿宰之列可謂貴矣方令賜樂出去時須乘軒以樂前導歸拜家廟樞銜及總管肅拜皆於萬八門外爲之而亦用一坐再至之禮也卿可以入直否絲浩曰足可爲之矣予曰事甚稀貴卿須一日入直而廟謁在近亦爲隨參侍衛也
정조 24년 · 목
敎以總管中兼帶內閣人許遞
정조 24년 · 강
以洪絲浩爲知事兼都總管中批也
정조 24년 · 목
敎曰今日見回榜老人洪絲浩年爲八十一歲而韶容皓髮恰似五六十歲老人步屧如壯年登降拜趨皆如意視辨曆註聰應細語似此康壯氣力實所初見可謂朝廷之人瑞況其先卽故諫長洪聖輔也其樹立與聲名至今傳道予嘗所稱之者今其子享大耋科甲重回豈不稀貴之甚乎知中樞加設除授仍兼總管令該曹優送宴需
정조 24년 · 강
命回榜老人朴泰相優給宴需米綿其孫令京軍門收用
정조 24년 · 목
敎曰武科回榜年八十五歲老人朴泰相膂力之愆可謂矍鑠哉還鄕時給馬令守臣優給宴需米綿其孫令京軍門收用後草記
정조 24년 · 강
遣承旨詣宗廟景慕宮奉審摘奸以來
정조 24년 · 강
命弘陵獻官奉審本陵及局內諸陵
정조 24년 · 목
敎曰弘陵獻官閣臣進去本陵奉審後局內諸陵一體奉審以來
정조 24년 · 강
遞承旨徐英輔以洪樂游代之前望也尋遞
정조 24년 · 목
命右承旨許遞前望單子入之以樂游批下尋敎曰承旨中差祭人許遞前望單子入之待下批牌招察任
정조 24년 · 강
命自今各處壇享時神位版初獻官以下齊進陪奉
정조 24년 · 목
承旨徐有聞啓言各處壇享陪奉神位版時或以初獻官亞獻官中進詣或以典祀官大祝中進詣而又於還奉之時其例不一自今爲始初獻官以下諸執事受香祝齊進太常兼爲陪往而還奉時亦依此爲之似好從之
정조 24년 · 강
命昨政僉知下批中名族五衛將加設二窠以次擬入
정조 24년 · 목
吏曹啓言僉知下批中如有名族草記事命下矣新除僉知中朴盈源卽故大司成東說六代孫黃杞卽故監司敬中五代孫尹燮彦卽故府尹理孫鄭櫶卽文淸公澈六代孫兪漢翼卽故參判櫶玄孫洪繼祚卽故左贊成景舟八代孫沈翼賢卽故參奉稷曾孫尹宅東卽故判書履之五代孫云矣敎以分付兵曹可合五將者加設二窠從其年歲多少以次擬入肅拜後減下
정조 24년 · 강
命畿驛馬中如有可合御乘者看品後內乘微稟本寺草記仍飭憑藉捉入之弊
정조 24년 · 목
司僕寺啓言前因京畿監司徐有防所啓御乘外捉納京畿驛馬之弊一切痛禁事有所定式矣近來御乘馬極爲苟簡之際慶安驛適有可合之馬故自本寺今方看品留養而若無申明定式之事則日後之弊難保其必無而伊時擧條中察訪領納一款蓋欲防弊而反多貽弊此後則畿驛馬中如有可合御乘者牽來看品後內乘卽爲微稟本寺仍卽草記以爲重御乘軫驛弊兩行不悖之地如有不合御乘而憑藉捉入又或不爲微稟自下彌縫則當該內乘從重論勘之意請一體定式允之敎以外寺則雖駕轎馬無敢捉立如是定式之後內寺若非直御乘則不可以可合御乘入稟此草記內外寺及畿營畿驛書揭以示重馬政之意
정조 24년 · 강
命訓鍊大將李漢豊重推兵曹參知李瑞朝遞差佐郞韓致海拿處
정조 24년 · 목
兵曹啓言今二月十六日入直訓鍊都監哨官李寅範誤以前哨官李亨馥書來草省記以致受點於莫重番單子臣之矇然不察萬萬惶恐而原單子改付標以入請該營大將從重推考允之敎以當該入直堂上遞差郞廳拿處
정조 24년 · 강
命兼春秋金錫泰復其官
정조 24년 · 목
錫泰書啓以爲臣於今月初七日詣外西山周行看審則鞍峴下洞有枯松三株斫根而體如大椽皆以鉅斫去白蓮山下及坪松田松蔚茂處枝松斫痕許多故問其委折則今番勅行時慕華峴路植所入云所經處生松無斫痕鞍峴等處所植稚松皆有蒼蔚之漸初九日詣外北山則字內生松無斫根浮石洞及文殊峯下洞各有枯松一株斫痕而體如小椽十一日詣城北屯則屯內無頉而山腰上所植橡實長可二三寸者姑無成林之望而所播松子則往往叢生而所見勝於橡實仍詣外東山則字內無頉十二日夕詣外南山則字內植松皆得蘇醒所見似勝於去冬斫痕則無之各山字內壇所亦皆無頉敎以特爲復官
정조 24년 · 강
御廳以回榜老人朴泰相孫光林本廳別武士差定啓
정조 24년 · 강
遣承旨詣受香所奉審摘奸
정조 24년 · 강
召見藥院諸臣及大臣閣臣于便殿藥房都提調李時秀提調李秉鼎副提調徐有聞領議政李秉模左議政沈煥之檢校直提學李晩秀檢校直閣沈象奎檢校待敎李存秀
정조 24년 · 목
藥院日次請診批以慈宮類癤之候夜間連爲付藥卿等不必入待矣至於問候以張大必不安於慈心卿等仰體此意切勿爲之宜矣○藥院口傳啓言臣等伏承問安啓辭批旨下者以慈宮類癤之候夜間連爲付藥爲敎仰想諸節之尙未顯勝起居之禮雖因下敎不敢如例爲之而此時診察不容少緩乞命臣等率醫官入侍議定繼此傅貼之方仍許臣等直宿本院以爲隨時診察議藥之地批以問候猶勿爲之況直宿乎今方連試神聖柄比夜不無動靜之可論卿等則差晩當引見矣藥院口傳再啓言臣等伏承差晩引見之敎相率顒俟矣日已過午下情尤不勝焦迫之至神聖柄雖已奏效繼此傅貼之方不可不卽速議定乞許臣等率醫官入侍以爲診察議定之地批以口啓之後體貌不可不顧午後入侍宜矣○大臣閣臣爲承候隨入
정조 24년 · 강
命以神聖柄消毒膏桑灰水木麥淋水封入于慈宮
정조 24년 · 강
以曺允大爲承旨前望也
정조 24년 · 강
命前參奉徐觀淳復職調用
정조 24년 · 목
敎曰今日何日追慕深切領相雖有歷擧而淸風家人先欲收用未免見拔當此日達城奉祀之家何可不霑祿仕乎前參奉徐觀淳今日政復職調用如無窠作窠擬入政官牌招開政
정조 24년 · 목
藥院口傳啓言臣等俄於筵席雖伏承慈候漸向差勝而諸節尙未快復此時保護之地不爲直宿非但下情之焦迫亦豈不有關國體乎朝啓俄筵連承勿爲之命而衷情所迫冒昧申籲乞許臣等直宿本院批以晩後不無分減之可言者更觀今夜必當差勝此時直宿不但慈心之爲難議藥之節亦無直宿擧行之事其止之
정조 24년 · 강
遞吏曹判書金文淳仍任參判曺允大
정조 24년 · 목
文淳三違召敎以今聞其實病勢難行公云許遞與參議前望單子入之參判仍任卽爲牌招開政
정조 24년 · 강
命兵曹正郞柳畊改差
정조 24년 · 목
兵曹啓言本曹正郞柳畊以進賀兼謝恩使書狀官赴燕而今當事務之甚繁有難等待其回還請改差允之
정조 24년 · 강
有政吏曹參判曺允大兵曹判書趙鎭寬進
정조 24년 · 목
以徐觀淳爲宣陵直長尹斗基爲翊贊
정조 24년 · 강
以徐龍輔爲吏曹判書金羲淳爲參議前望也
정조 24년 · 강
以李益運爲承旨前望也
정조 24년 · 강
命內閣政院夕問安朝廷間日問安竝勿爲之
정조 24년 · 목
藥院口傳啓言臣等昨於口傳啓辭批旨伏承更觀今夜必當差勝之敎煎迫之中達宵顒俟神聖柄桑灰水連爲進用而夜來症候顯有差復之慶乎乞許臣等率醫官趁早入侍詳察慈候議定繼進之方批以慈宮益有差意內閣政院夕問安朝廷間日問安竝勿之之意分付宜矣
정조 24년 · 강
命木麥淋水封入于慈宮桑灰水停止
정조 24년 · 강
命來待大臣隨入於內局引見時
정조 24년 · 목
政院以領議政李秉模左議政沈煥之來待啓敎以引見內局時卿等隨入
정조 24년 · 목
予曰慈宮自初四五間有手部類癤之候其大如栗而似疔非疔似腫非腫初用治腫之藥漸有添加之慮矣因康命吉之言灸艾六十餘狀始爲見效而針破之後膿汁亦多再昨則果顯有減勢故卿等入來之時亦以向差之意言及矣以其針未深入之故腫處復合有更爲成膿之慮予之焦慮何可勝言慈心每以張大爲慮故藥院問候亦不使爲之今旣多日而外廷之尙未聞知者事面亦不可不念故昨日旣言於日次啓辭之批而又召見卿等矣時秀曰傅貼之藥果爲連用乎予曰神聖柄及桑灰水方連用矣患候今已多日以手部之浮高雖難於坐臥之節而元氣則不至甚憊是爲萬幸昨春感候之彌留便是年來初經而症勢稍減之後才過三四日動作凡節無異常時本來元氣之康旺此可以仰認矣秉模曰慈候尙未快復廷候不可不爲之矣予曰事體固然而慈心每慮其張大只爲藥房及政院內閣夕問安可也時秀曰藥院不可不直宿矣予曰直宿則置之也
정조 24년 · 강
判下三明日動駕時隨駕軍兵
정조 24년 · 목
兵曹啓言今二月十九日王世子冠禮冊儲後宗廟永寧殿景慕宮展謁時大駕同爲展謁事命下矣何營軍兵隨駕何營軍兵留陣禁軍及馬步軍以幾番幾哨磨鍊而餘軍留營何以爲之乎敎以訓局步軍十五哨馬軍五哨禁軍五番磨鍊其外留營留陣置之又啓言王世子詣宗廟永寧殿景慕宮展謁時陪衛及禁軍三十人挾輿軍四十名當爲磨鍊而旣承衛內當隨詣之命前後牌軍兵請勿爲磨鍊允之敎以今番則衛內隨駕禁軍置之挾輿軍二十名爲之
정조 24년 · 강
命今番武科初試取八百人規矩依乙卯年例
정조 24년 · 목
兵曹啓言王世子冠禮冊儲慶科庭試文科初試之數依癸亥年例取一千人事命下矣取考癸亥年武科初試之數則取五百人今番則取幾人乎敎以初試取八百人○敎曰今番武科初試規矩依乙卯年例知委
정조 24년 · 강
戶曹以貢人舊遺在一萬石蕩減別單啓
정조 24년 · 목
該曹啓言貢人舊遺在一萬石蕩減而尙方進排貢人倍數蕩減事命下矣謹依廟堂知委一萬石中二千五百石劃給尙衣院案付貢人自本院分俵七千五百石以各貢己亥庚子兩年遺在抄出而兩年之無遺在者又自辛丑至己酉抄出分排蕩減尙方進排貢人則自己亥至丁巳以各其最久一年條抄出比他貢倍數蕩減實數別單書入○貢人舊遺在一萬石分排蕩減實數別單奉常寺榛子一石六斗一升八合每斗價米十二斗栢子二石每斗價米十斗黃蜜五十斤十兩每斤價米十二斗五升楮注紙一卷四張每卷價米七斗五升楮常紙十二卷七張每卷價米二斗五升芥子五升六合八夕每升價米一斗中脯八十貼每條價米十斗榧子七斗七升三合九夕每升價米七斗五升加士里五斤十兩每兩價米一升八夕烏海藻三斤九兩每兩價米一升二合淸蜜一石十斗四升四合每升價米五斗黃栗十四斗四升五合每升價米三斗大棗十二斗二升每升價米二斗菱仁六斗四升七合每升價米二斗五升芡仁七斗每升價米一斗竹筍四斗三升八合每升價米三斗大口魚三十八尾每尾價米三斗五升眞油十二斗八升六合每升價米三斗鬱金五錢每斤價米二石法油二斗二升一合每升價米二斗三升䓀莄四斤二兩每斤價米二斗生薑四斤五兩每斤價米四斗五升稷米三石十斗每斗價米八斗魚醢二十八斤每斤價米七斗鹿醢二百三十斤每斤價米四斗兎醢二十六斤十兩每斤價米一石醢食中米二石九斗每斗價米二斗五升芝草十兩每斤價米十斗蔈古六斤十兩每斤價米八斗醓醢一斤十二兩每斤價米二斗五升鹽一石一斗每斗價米二斗菉豆一石七斗每斗價米二斗五升小麥二十石七斗每斗價米二斗五升乾柹十貼每貼價米一石小豆三斗四升每斗價米二斗乾葡萄二斗四升每升價米一斗五升白米一石一斗每斗價米三斗實山蔘一斤價米二斗五升醴酒中米四石五斗每斗價米二斗五升以上價米一千七十四石十二斗九升四合○內贍寺眞油九石七斗一升二合每升價米三斗淸蜜六斗七合每升價米五斗川椒二斤七斗每斤價米五斗小麥五十六石一升九合每斗二斗價米五升赤豆四石八斗每斗價米四斗以上價米四百六十三石六斗六升六合○繕工監木賊二十四斤五兩每斤價米四斗大朴橽八尺每條價米三石五斗生麻七十二斤八兩每斤價米二斗厚松板三十八立一尺六寸每立價米七斗五升廣松板五十七立六尺每立價米九斗三升烏竹二箇六尺二寸每箇價米五斗串丁三箇四兩每箇價米二斗五升中水夢同伊一箇四十二斤每箇價米八石五斗炭八石七斗每石價米七斗五升楸木六尺每條價米三石正鐵四百三十八斤七兩每斤價米一斗七升椵木六尺每條價米三石以上價米一百四十八石三斗五升○義盈庫眞油一石六斗二升三合每升價米三斗海衣五十一貼每貼價米十斗黃蜜三百四斤九兩每斤價米十二斗五升法油二十二石三斗三升九合二夕每斗價米一石八斗以上價米八百四十一石六斗九升○長興庫進獻六油芚三番四張每番價米二十石下品擣鍊草紙二卷五張每張價米二斗以上價米七十九石五斗○豐儲倉下品擣鍊紙二十卷十六張每卷價米二石十斗以上價米五十五石七斗○司宰監卵醢三桶六升每桶價米九石蘇魚醢十二桶一斗每桶價米一石六斗民魚六十七尾每尾價米四斗眞魚三十六束四箇每束價米十斗燒木二萬八千二百三十五斤每斤價米八合以上價米二百三十八石十一斗八升○禮賓寺粘米一石八斗四升三合三夕每斗價米三斗五升菉豆三石十斗三升每石價米三石末醬四十九石十三斗五升每石價米二石眞荏子一石三斗七升每斗價米四斗木麥米五石三斗七升每石價米二石七斗五升小豆三斗七升四合二夕每斗價米二斗小麥三十七石五斗九升每石價米一石七斗五升淸蜜一石四斗每升價米五斗大麥一石三斗六升每斗價米一斗川椒一斤四兩每斤價米五斗甘醬十四石五斗每斗價米二斗艮醬三石九斗六升每石價米三石七斗五升鹽十五石一斗九升三合每斗價米二斗眞油七斗四升一合二夕每升價米二斗以上價米三百三十七石八斗三升四合九夕○造紙署楮田所出白楮六十七斤五兩每斤價米三斗五升白加木灰二石八斗六升每石價米一石燒木九百六十二斤每斤價米八合以上價米二十三石六斗一升五合一夕○瓦署吐木四千一百十七斤每斤價米一升以上價米二十七石六斗七升○濟用監九升水紬三十三疋二十一尺每疋價米六石八升水紬二十四疋二十一尺每疋價米五石五斗九升白苧布三十七疋十四尺三寸每疋價米三石紅花二百十九斤四兩一錢每斤價米一石正布三十四同三十一疋每斤價米一石二斗五升芝草十五斤三兩五錢每斤價未十斗五味子四百三十七斤每斤價米五斗七升白苧布十八疋十一尺每斤價米二石七升白木七疋三十二尺每斤價米一石五斗衣纏綿花三斤十兩三錢六分每斤價米六斗以上價米二千八百八十八石三斗○司䆃寺粳米一石九斗七升每石價米八石芥子一石八斗六升每升價米二斗五升末醬二石二斗二升每石價米二石以上價米五十六石十二斗○掌苑署紅柹二千三百二十一箇每箇價米三升銀杏十斗六升每升價米一斗二升木果三百九十五箇每箇價米七升石榴二百十六箇每箇價米一斗三升柚子一百二十五箇每箇價米一斗胡桃三石九斗四升七合每升價米一斗大棗四石十斗五合每升價米二斗黃栗一石四斗二升八合二夕每升價米二斗栢子三石四斗八升六合二夕每升價米一斗榛子二石三斗四升三合九夕每升價米一斗生栗三石九斗一升五合三夕每升價米一斗以上價米三百四十七石六斗六升八合○內資寺淸蜜六斗五升三合每升價米五斗眞油四斗三升七合五夕每升價米三斗粘米十八石八斗九升每斗價米五斗赤豆三石三斗九升二合二夕每斗價米三斗菉豆三石一斗一升五合四夕每斗價米三斗末醬三十四石三斗二升三合二夕每斗價米二斗鹽十三石二斗三升二合二夕每斗價米二斗小麥三十石八斗一升四合五夕每斗價米二斗五升酒粘米二石八斗七升二夕每斗價米五斗麥芽一石四升五合三夕每斗價米二斗五升黃豆七斗一升六合七夕每斗價米一斗五升白荏子一斗八升九合四夕每斗價米五斗木麥米一斗七升四合每斗價米五斗以上價米三百三十一石二合○工曹馬皮三十四張每張價米三石五斗獐皮十張及半半張每張價米六斗牛皮半張每張價米二石全漆六斗一升七合四夕每升價米三石每漆一斗三升八合每升價米四石五斗以上價米三百六十三石六斗八升○校書館時政記紙二十六貼七張半每貼價米八斗黃楊木十八條每條價米一石十斗以上價米四十四石四斗○司畜署羊一口價米十五石猪八口半每口價米五石以上價米五十七石七斗五升○修理契馬蹄紋席一百八十二張每張價米十斗以上價米一百二十一石五斗○尙衣院每漆七升每升價米四石三斗全漆一斗一升每升價米三石楮注紙九卷十張每卷價米十二斗雉羽一萬五千七百九十箇每箇價米二合松脂十四斤每斤價米三斗正鐵四十五斤每斤價米一斗五升藜灰四石十斗七升每石價米一石黃灰木九同每同價米八斗三甫五同每同價米十斗槐花九斤每斤價米十斗魚膠三十五斤每斤價米八斗正筋一百斤每斤價米十一斗高佐木二百五十八箇每箇價米一斗弓槊木一百三十箇每箇價米二斗芝草十五斤每斤價米五斗紅花五十斤每斤價米一石一斗梅實二千四百斤每斤價米十斗鄕絲一百三十斤每斤價米一石十斗白正布二同四十三疋每疋價米二石五斗田正布四十疋每疋價米一石二斗五升以上價米二千五百石都以上價米一萬石
정조 24년 · 강
命藥院啓辭問候勿爲之
정조 24년 · 목
藥院啓辭問候批以慈候差勝後一樣啓辭問候與口啓皆勿爲之宜矣○敎以慈宮受鍼後藥房內閣朝廷政院玉堂問安勿爲之
정조 24년 · 강
召見藥院諸臣及大臣禮堂時原任閣臣于便殿藥房都提調李時秀提調李秉鼎副提調徐有聞領議政李秉模左議政沈煥之禮曹判書李晩秀參判鄭大容原任直提學徐鼎修原任直閣金勉柱金祖淳檢校直閣徐榮輔沈象奎檢校待敎李存秀
정조 24년 · 목
政院啓言領議政李秉模左議政沈煥之右議政李時秀率禮堂請對矣敎以入侍○秉模曰慈宮靜攝中諸節今則益臻夬復乎予曰昨晩以後則痛勢甚緊以至徹夜腫處浮高亦至漸大外及手背內近掌心顧予罔措之狀何可但以焦迫言俄者受鍼之後膿血多出痛勢卽爲快祛浮高頗有減勢萬萬慶幸矣秉模等曰昨夜焦遑之狀臣等猶未詳知而今承夬復之敎實是莫大之慶也時秀曰臣則以昨夜藥水之連爲封入仰想聖心之徹夜焦勞實爲罔措矣今承下敎不勝欣忭之忱矣予曰日前雖已受鍼而只及皮膚膿汁尙未盡出故以致更爲成濃今番則入鍼旣深且廣果有卽時之顯效而起動凡節漸如常度矣秉模等請擧賀儀予曰今番慈宮所經症候卽數十年來初有而今日夬復實是天佑神助予心慶幸何以形諭上告下布固欲重其事之道而慈心旣以張大爲不安且當慶禮荐擧之際豐豫之戒亦所當念雖不如例爲之今日卿等所奏頒諸朝紙使中外咸知則亦何異於下布乎時秀曰今番聖心焦勞旣至多日而寢睡失時今爲十晝十一夜醫官使之入診議定調補之湯劑宜矣予曰正月一朔旣不知何以經過而今番焦慮罔措之狀尤難盡喩矣然亦何必入診乎
정조 24년 · 강
大臣禮堂以慈候平復請擧賀儀賜批
정조 24년 · 목
領議政李秉模啓言皇穹默佑景祿滋至慈宮類癤之候今日受鍼後快奏勿藥之喜臣民蹈忭曷有其極其間聖心之焦勞憂遑凡幾日矣宸誠所格諸節遄臻平復此實擧國莫大之慶應行飾慶之典禮宜無間於直宿與否請令禮堂稟定擧行左議政沈煥之曰慈候彌留聖心焦勞今幾浹旬矣一鍼奏效諸節臻和際玆臣民蹈忭之辰又受祖宗眷佑之庥志慶飾喜之擧焉可已乎右議政李時秀曰慈候浹旬靜攝聖心多日焦勞何幸今日受鍼之後夬復天和此實宸誠所格皇穹垂隲亟擧應行之禮以飾莫大之慶卽臣等區區之望也禮曹判書李晩秀曰慈候康復實是宗社莫大之慶賀儀卽應行典禮擇吉擧行以副擧國臣民顒祝之情臣等之望也禮曹參判鄭大容曰有慶則有賀自是典禮而値此莫大之慶仰請賀儀實係應行之例亟賜允從區區之望也敎以以今歡喜慶幸之心卽擧賀儀豈待群請而廷候承安之節慈心猶欲勿爲況此上告下布之禮尤當以張大難之且直宿之滿十日然後稱賀論賞卽亦受敎卿等之請雖若此在予遵受敎體慈心之道難以許之矣
정조 24년 · 강
命首醫康命吉牧使差送針醫白成一鄭允僑加資其餘醫官等竝施賞有差
정조 24년 · 목
敎曰慈候類癤之證浹旬焦遑幸荷垂隲之庥鍼灸奏功不日勿藥今予識慶祝喜之心何以形喩乎旣體謙挹之慈心直宿診候皆不若例藥院諸臣雖難施賞先灸後鍼各適其宜莫非首醫康命吉之功而聞已資窮畿邑牧使今政內移作窠後差送執鍼醫官白成一鄭允僑加資待令醫官康晉三吳千根朴春源半熟馬一匹賜給掌務官上弦弓一張賜給入診待令醫女及藥物擧行本院下人等令該曹施賞
정조 24년 · 강
命翊贊尹斗基改差輔德金羲淳仍任
정조 24년 · 목
右副賓客李晩秀啓言廟宮展謁時桂坊中印差備不可不備員而翊贊尹斗基在外未及上來請改差令該曹差出從之敎以輔德金羲淳仍任
정조 24년 · 강
命明日廷候勿爲之
정조 24년 · 목
敎曰明日朝廷翌日問安竝勿爲之筵中旣下敎雖藥院亦不爲之然後慈心可安以此知悉
정조 24년 · 강
有政吏曹判書徐龍輔參判曺允大兵曹判書趙鎭寬進
정조 24년 · 목
吏曹判書徐龍輔參判曺允大參議金羲淳違召敎以今政豈可違牌乎參議只推與長亞堂更卽牌招○以金文淳爲右參贊洪義浩爲兵曹參知徐應輔爲翊贊○再政以康命吉爲楊州牧使朴宗輔爲衛率
정조 24년 · 강
遞承旨李冕膺李益運
정조 24년 · 목
冕膺等不爲仕進也
정조 24년 · 강
以李集斗沈象奎爲承旨前望也
정조 24년 · 강
召見大臣閣臣藥院諸臣于誠正閣領議政李秉模左議政沈煥之右議政李時秀原任直提學徐鼎修檢校直提學徐龍輔李晩秀原任直提學鄭大容原任直閣金勉柱金祖淳檢校直閣徐榮輔沈象奎檢校待敎李存秀藥房提調李秉鼎副提調徐有聞
정조 24년 · 목
敎曰今聞入來於閣中云當爲引見與時原任入來者同爲入侍事傳諭內閣原任直提學領相原任提學左相○敎曰領左相旣召見右相亦云入來於藥院與提調副提調入侍○秉模等曰昨日臣等所奏擧條伏承聖批賀儀之靳許雖出順志之聖意而宸誠所格慈候平復此何等莫大之慶乎有慶則有賀此是應行之典禮則其所餙慶之節不可以或近張大而不擧賀儀矣予曰予心之慶幸欣忭難以言語形容識慶之道豈待卿等之請而以慈宮撝謙之德每事不欲張大此則卿等之所仰揣者且擧條批旨已言之矣直宿未滿十日則不擧賀儀旣有先朝受敎定式則到今豈敢一毫違越乎此所以未從卿等之請醫官等不可不分等施賞故昨已下敎矣
정조 24년 · 강
遞尙衣提調金文淳
정조 24년 · 목
領議政李秉模啓言尙衣提調聞有實病云請今姑許遞從之
정조 24년 · 강
命世子宮封進各名日方物物膳節扇及供上氷丁更待下敎擧行
정조 24년 · 목
禮曹判書李晩秀啓言世子宮封進各道新産物膳及朔膳待冊禮更待下敎封進事命下矣各名日方物物膳節扇及供上氷丁則何以爲之乎敎以此亦更待下敎擧行
정조 24년 · 강
命關東還穀四萬二千石依狀請加分
정조 24년 · 목
備局啓言卽見江原監司南公轍狀啓則以爲道內還穀自來不敷以其當分之數無以均分留庫各穀中四萬二千石準許事請令廟堂稟旨分付矣本道加分無歲無之雖在豐登之年所請之數亦不下於四萬餘石內外請依狀請施行使之畢分後更以實數依例登間允之
정조 24년 · 강
廟宮展謁命更待下敎擇吉
정조 24년 · 목
敎曰予之冊封最晩而冊後第三年始行廟謁初以九月十二日擇吉矣當日退定於念前不但與今日若有相符而已再昨亦言之凡事豐豫甚可懼慈候平復在於兩禮順成一禮將擧之際此際又行廟謁則或涉於稠疊直欲退定而未果者慈候平復之後以慈候退定反恐如何而然矣顧今細雨廉纖雖不至於霑服猶不若淸明且昨雖出齋便殿而於予心尙有所不敢自解者其間侍側於慈宮看檢藥物或欠致潔也反復思之退行當然廟宮展謁更待下敎擇吉一依予之廟謁時退定之例事分付
정조 24년 · 강
命展謁時隨駕軍兵今日出用外休軍使用壯勇大將都領
정조 24년 · 목
敎曰展謁旣有更爲擇吉之命隨駕軍兵壯勇營馬軍二哨步軍六哨訓局步軍五哨馬軍一哨今日出用外休軍使用壯勇大將都領爲先後廂禁軍五番挾輦軍一百名爲之事預爲分付兵曹
정조 24년 · 강
親行景慕宮朔祭兼行告由祭還內
정조 24년 · 목
具冕服出齋室贊禮禮曹判書李晩秀導詣版位行再拜禮陞自東階詣神位前三上香執幣獻幣執爵獻爵大祝應敎金近淳讀祝文訖詣飮福位行飮福禮詣望燎位行望燎禮禮畢還入齋室改具翼善冠袞龍袍出齋室乘輿出日瞻門降輿乘轎出逌瞻門入弘化門明政門由永淸門還內
정조 24년 · 강
召見稟事閣臣于便殿
정조 24년 · 강
命王世子冠禮時命賓贊權停禮處所以仁政殿爲之
정조 24년 · 목
禮曹判書李晩秀啓言王世子冠禮時臨殿命賓贊以權停禮爲之事命下矣處所以何處爲之乎敎以仁政殿爲之而諸臣中年老人直詣冠禮處所可也
정조 24년 · 강
命冊禮時傳冊依權停例以寢殿房內爲之百官內庭行禮置之
정조 24년 · 목
禮曹判書李晩秀啓言寢殿傳冊之意旣承下敎矣處所以何處書入於儀註而百官行禮若値內庭之狹窄則何以磨鍊乎敎以顧今精力雖於寢殿廳事誠難作氣卽座勢將在寢所房內亦依權停禮例爲之百官則內庭狹窄置之可也
정조 24년 · 강
命冠禮冊儲時贊善爲別班在師傅後
정조 24년 · 목
禮曹判書李晩秀啓言明日冠禮冊儲時贊善班次事當同參於春坊之班而兩儒臣資級俱高與賓客同班似合事宜敎以禮重儒臣之道當以賓禮待之爲別班位在師傅之後可也
정조 24년 · 강
命命賓贊及頒敎陳賀時勿設軒架
정조 24년 · 목
敎曰命賓贊及頒敎陳賀權停例行禮時軒架勿爲排設之意分付樂院
정조 24년 · 강
命傳冊時侍衛鹵簿磨鍊草記置之
정조 24년 · 목
兵曹啓言王世子冊禮有寢殿傳冊之命而事體至重且大侍衛與禁軍請以全數磨鍊鹵簿甲士亦依例備陳敎以此亦難於強作有依權停禮之例爲之之命此草記置之
정조 24년 · 강
命命賓贊及冊禮後陳賀時鹵簿禁軍只依權停陳賀例擧行
정조 24년 · 목
兵曹啓言王世子冠禮命賓贊時冊禮後陳賀雖伏奉權停禮擧行之命而凡係儀節當爲備禮所陳鹵簿及禁軍何以磨鍊乎敎以只依權停例陳賀例以入直禁軍及行用儀仗擧行
정조 24년 · 강
贊善李城輔上疏辭職賜批
정조 24년 · 목
疏略曰臣於見職萬萬不稱國人之所共知辭本之外前後附奏悉暴微懇而第自奉二字下敎至今惶隕不知攸措臣於是益無所逃其罪矣今玆入城恭俟有司之勘正而倘蒙聖慈曲賜體諒將臣職名亟許鐫改俾得以軍銜入參慶禮則微分可以粗安矣批以以贊善上來當以贊善行禮卿須安心仍命遣史官傳諭
정조 24년 · 강
諭兼贊善宋煥箕入城
정조 24년 · 목
敎曰卿尙在城外云欲於入城後遣承旨傳諭矣何乃尙在城外卽爲入留城中事承旨傳諭如未侵夜亦欲見之此意一體傳諭于兼贊善
정조 24년 · 강
承旨李書九以兼贊善宋煥箕附奏書啓
정조 24년 · 목
書啓以爲臣敬奉聖諭馳往傳諭于兼贊善宋煥箕所住處則以爲臣行到城外病喘益憊略加調息明將趨簉卽伏奉聖諭辭意勤摯謹當遵承而城鑰將下餘憊無以自力移動不勝惶蹙之至云矣
정조 24년 · 강
命兼贊善宋煥箕贊善李城輔子孫問名筮仕
정조 24년 · 목
敎曰兼贊善篤老贊善亦老而今番上來其幸誠萬萬兩儒臣出入登降當令其子孫隨之開講上來時欲爲下敎而姑遲待矣令該曹兩儒臣子孫問名筮仕有窠口傳擬入先爲付軍職○宋欽天李敎源付副司勇
정조 24년 · 강
遣檢校待敎李存秀勞問贊善李城輔
정조 24년 · 목
敎曰聞已入城欣幸萬萬昨於閣臣之回知卿安信而夜間更如何更遣待敎傳諭於贊善以來
정조 24년 · 강
命兼贊善宋煥箕口傳付軍職
정조 24년 · 목
政院啓言兼贊善宋煥箕所帶祭酒之任已蒙許解而本院尙不捧傳旨日前政事未付軍職臣之昏謬之罪不勝萬萬惶悚而儒賢明將造朝請令該曹卽爲口傳付軍職允之
정조 24년 · 강
命行大護軍洪樂任都正洪樂倫前郡守金龍柱使之明日參班
정조 24년 · 목
敎曰今番班列豈可在外乎行大護軍洪樂任都正洪樂倫使之參班○敎曰前郡守金龍柱口傳付軍職使之參班
정조 24년 · 강
命兼贊善宋煥箕米肉柴炭更爲輸送
정조 24년 · 목
戶曹以煥箕不爲領受三度啓稟竝敎以更爲輸送
정조 24년 · 강
吏兵曹以文蔭武自鄕上來參班人在京時付祿下去時年六十以上人給鋪馬糧資啓
정조 24년 · 목
吏曹啓言今此陳賀時文侍從武邊禦蔭牧府使以上自鄕上來參班人在京時付祿下去時年六十以上人給鋪馬糧資事旣承筵敎矣文侍從以上華城副司果李瑞朝楊州行護軍尹在明副司果嚴思彦楊根行副護軍金聖準坡州副司果李敬心仁川副司果李益恢長湍副司果李安默丹陽行護軍吳大益公州行副護軍柳協基柳甲基新昌行副護軍金鼎國副司果姜克成溫陽副司果洪克浩忠州副司果金商雨李之耼天安副司果池德斌洪州副司果尹行逵兪漢人永同副司果洪光一燕歧副司果金孝秀報恩副司果具晉行龍宮行護軍姜翰安東行副護軍金翰東副司果權文度金熙洛柳台佐趙錫晦金若鍊仁同副司果姜碩龜善山副司果李益洙金驥燦丹城副司果李秉烈朴在冀星州副司果鄭時善尙州副司果南必錫李��姜世揆姜世鷹姜世綸禮安副司果李龜雲榮川副司果成彦檝軍威副司果洪��漆谷副司果李萬運義興副司果洪宅夏義城副司果金宗發全州行副護軍李周顯光州行副護軍高廷憲綾州行護軍文鳳翼南原前郡守金星甲副司果金圭夏茂長副司果曺喜有昌平副司果高宅謙寶城副司果李廷璞和順副司果崔時淳靈光副司果高應觀靈巖副司果文躍淵洪川行副護軍李一曾襄陽副司果李東埴江陵副司果沈普永權漢緯會寧副司果吳泰彦咸興副司果韓啓玉朱重翁安邊副司果李敬臣定州副司果趙彦哲廣州副司果金秀臣李義明蔭牧府使以上華城行副護軍趙光存副司果趙象存楊州前府使李衡弼善山副司果李憲儒俱爲上來留京時付祿而其中吳大益尹在明姜翰金翰東李一曾金聖準柳協基柳甲基高廷憲文鳳翼李瑞朝洪��權文度成彦楫李益洙南必錫趙錫晦金若鍊金宗發李萬運李之耼具晉行朱重翁李益恢李敬臣洪克浩高宅謙金圭夏李義明姜碩龜尹行逵趙彦哲吳泰彦洪光一趙光存趙象存李憲儒李衡弼俱是年過六十人待其下去鋪馬糧資隨卽備給事分付兵曹及賑恤廳沿路各該道金星甲李衡弼昨日送西時未免遺漏不能照檢之失臣不勝惶恐而請竝令該曹口傳付軍職允之○兵曹啓言武邊禦以上華城行副護軍曺命楫行大護軍曺允彬楊州行護軍李鎭璧淸州行副護軍金致晙年過六十俱爲上來依下敎留京時付祿還下去時給鋪馬糧資事分付各該道臣及賑恤廳而海美行副護軍李長益亦爲上來留京時一體付祿
정조 24년 · 강
命梅仁草麻膏封入于慈宮
정조 24년 · 강
命湖西還麰限五千石依狀請加分
정조 24년 · 목
備局啓言卽見忠淸監司金履永狀啓則以爲道內麰還自來不敷而若其最少處只以應分之數無路排比留庫麰中限五千石加分事請令廟堂稟旨分付矣今此所請數旣無多民情事勢不可不念請依狀辭準許以爲及時分給之地允之
정조 24년 · 강
命來二十一日輪對後日次更稟
정조 24년 · 강
飭咸安等邑燒戶顧助奠接
정조 24년 · 목
慶尙監司申耆狀啓以爲今月初三日咸安郡民家失火延燒二十戶今月初九日河陽縣民家失火延燒二十二戶恤典依例題給改構安接之意各別嚴飭敎以拔例顧助斯速奠接事回諭
정조 24년 · 목
因承旨房望敎以都承旨許遞
정조 24년 · 강
吏曹判書徐龍輔疏陳病狀乞遞賜批
정조 24년 · 목
批以卿其勿辭調理行公
정조 24년 · 강
以徐敎修爲淸州牧使南寅老爲仁川府使口傳也
정조 24년 · 목
敎曰守令有闕代令該曹口傳差出待下批當日辭朝
정조 24년 · 강
忠淸監司金履永以舒川郡堤堰事査實馳啓命更令道臣嚴査
정조 24년 · 목
該監司狀啓以爲因備邊司關舒川郡堤堰修築不勤形止發遣褊裨逐處摘奸後當該監色捉致臣營嚴査取招則堤堰監官白重宅色吏羅義秀等招辭以爲本邑堤堰二十三處內辰字活洞堤騰字新堤二處則素乏水根廢棄年久實無疏鑿之望其餘二十一處昨年春秋連次修治見方貯水可期蒙利而至於機池堤其時營門關飭極爲嚴截營裨下來本官眼同別加董役深濬堅築保無他慮而大抵渠境內堤堰甚多民戶不敷雖動數面而築一處輒費了數日屢處疏鑿力盡勢窮一年之內果未能如意疏拓而其中岡字文照鄕堤發字吉祥堤辰字古官前堤宿字龍鶴堤乃字水淸堤章字起洞堤毁字掘池堤容字鳴谷堤等八處或沙石塡塞或島嶼交錯故渠本官躬自檢飭隨處督功雖有引漑之益尙無改觀之効云修堤一事昨年別諭至爲諄複凡在守土之列者固當殫誠奉行不容少忽而今以監色所供參互摘奸回告則舒川一境堤堰不爲不多若其積年廢置者雖不可猝地責效而可合蒙利之處亦未能一一奏功或疏鑿而開拓未盡補築而貯水不多其不善修治者至爲九處其中機池堤卽是昨春因外營行關另飭改築者而本堤形便後高前低水根淺急難貯易泄且每當雨潦輒致沙覆此則當別般嚴飭期於完築而該郡守李儒燁身爲守宰不善董役堤堰大政若是疏忽不飭之罪烏得免乎玆敢論列以待處分列邑堤堰防洑修築之政謹依啓下行會連加勸飭先就緊要次第疏築期有實效敎以舒川機池堤追聞其堰內作畓之狀昨年嚴飭築堰疏堤俾復其舊意謂奸民之計莫售而該倅趁卽擧行矣觀此査啓極爲駭然其委折更令道臣嚴査果由於怠忽所致則該守令拿致營門決杖懲礪事分付此邑此堤若此則他可推知見今春水方生雖難用力營邑擧行之來頭勤慢本司依昨冬例留意考察之意預爲着念
정조 24년 · 강
罷大司諫李殷模獻納閔命爀持平柳台佐副校理尹命烈修撰朴鍾淳副修撰安策職
정조 24년 · 강
命賓廳講後日次爲之